CELEX: 32001D0686
Language: lt
Date: 998438400000
Title: 2001 m. rugpjūčio 22 d. Komisijos sprendimas nustatantis ekologinius kriterijus, taikomus suteikiant asmeniniams kompiuteriams Bendrijos ekologinius ženklus (pranešta dokumentu Nr. C(2001) 2584)Tekstas svarbus EEE.

Svarbus teisinis pranešimas

|

32001D0686

2001 m. rugpjūčio 22 d. Komisijos sprendimas nustatantis ekologinius kriterijus, taikomus suteikiant asmeniniams kompiuteriams Bendrijos ekologinius ženklus (pranešta dokumentu Nr. C(2001) 2584)Tekstas svarbus EEE.  

Oficialusis leidinys L 242 , 12/09/2001 p. 0004 - 0010 CS.ES skyrius 15 tomas 06 p. 196  - 202 ET.ES skyrius 15 tomas 06 p. 196  - 202 HU.ES skyrius 15 tomas 06 p. 196  - 202 LT.ES skyrius 15 tomas 06 p. 196  - 202 LV.ES skyrius 15 tomas 06 p. 196  - 202 MT.ES skyrius 15 tomas 06 p. 196  - 202 PL.ES skyrius 15 tomas 06 p. 196  - 202 SK.ES skyrius 15 tomas 06 p. 196  - 202 SL.ES skyrius 15 tomas 06 p. 196  - 202

		Komisijos sprendimas2001 m. rugpjūčio 22 d.nustatantis ekologinius kriterijus, taikomus suteikiant asmeniniams kompiuteriams Bendrijos ekologinius ženklus(pranešta dokumentu Nr. C(2001) 2584)(tekstas svarbus EEE)(2001/686/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2000 m. liepos 17 d. Europos Parlamento ir Tarybos reglamentą Nr. 1980/2000 dėl pakeistos Bendrijos ekologinio ženklo suteikimo sistemos [1], ypač į jo 3, 4 ir 6 straipsnius,kadangi:(1) Pagal Reglamento (EB) Nr. 1980/2000 3 straipsnio reikalavimus Bendrijos ekologinį ženklą galima skirti produktui, pasižyminčiam tokiomis savybėmis, kurios yra ypač svarbios geriau įgyvendinant pagrindinius aplinkos apsaugos reikalavimus.(2) Reglamento (EB) Nr. 1980/2000 4 straipsnis nustato, kad konkretūs kriterijai, taikomi skiriant ekologinį ženklą, nustatomi pagal produktų grupes.(3) Reglamento (EB) Nr. 1980/2000 4 straipsnis nustato, kad kriterijai, taikomi skiriant ekologinį ženklą, bei su kriterijais susiję įvertinimo bei patikros reikalavimai, svarstomi tinkamu laiku iš naujo, iki baigs galioti kiekvienai produktų grupei nustatyti kriterijai, ir priimamas pasiūlymas jų galiojimą pratęsti, panaikinti arba juos svarstyti iš naujo.(4) Komisija Sprendimu 1999/205/EB [2] nustatė ekologinius kriterijus, taikomus skiriant asmeniniams kompiuteriams Bendrijos ekologinį ženklą, kurie pagal 3 straipsnio reikalavimus galioja iki 2002 m. vasario 28 d.(5) Kad būtų atsižvelgta į rinkos pokyčius, būtina tikslinti Sprendimu 1999/2025/EB nustatytų produktų grupių ir ekologinių kriterijų apibrėžimą.(6) Būtina priimti naują Komisijos sprendimą, nustatantį konkrečius šiai produktų grupei taikomus ekologinius kriterijus, kurie galios trejus metus.(7) Tikslinga, kad tam tikrą laiką, bet ne ilgiau negu 12 mėnesių, kartu galiotų nauji šiuo sprendimu ir pirmesniu Sprendimu 1999/205/EB nustatyti kriterijai, kad įmonėms, kurių produktams buvo suteikti ekologiniai ženklai iki šio sprendimo priėmimo dienos, būtų galima skirti pakankamai laiko priderinti savo produktus prie naujų kriterijų reikalavimų.(8) Šiame sprendime išdėstytos priemonės buvo parengtos ir patvirtintos laikantis ekologinių ženklų skyrimo tvarkos, kaip nustatyta Reglamento (EB) Nr. 1980/2000 6 straipsnyje.(9) Šiame sprendime numatytos priemonės atitinka pagal Reglamento (EB) Nr. 1980/2000 17 straipsnį įsteigto komiteto nuomonę,PRIĖMĖ ŠĮ SPRENDIMĄ:1 straipsnisProduktų grupei "asmeniniai kompiuteriai" (toliau – produktų grupė) priskiriami:asmeniniai kompiuteriai: | kompiuteriai, skirti naudoti nuolatinėje vietoje, pvz., ant stalo, ir kuriuos sudaro sisteminis blokas, klaviatūra ir displėjus. Šiai grupei priskiriami ir kompiuteriai, kurių sisteminiai blokai ir displėjai yra sumontuoti viename korpuse; |sisteminiai įrenginiai: | sisteminiai blokai, skirti naudoti asmeniniuose kompiuteriuose; |monitoriai: | monitoriai, skirti naudoti asmeniniuose kompiuteriuose; |klaviatūros: | klaviatūros, skirtos naudoti asmeniniams kompiuteriams. |2 straipsnis1 straipsnyje apibrėžtos produktų grupės ekologinės savybės vertinamos remiantis šio sprendimo priede nustatytais konkrečiais ekologiniais kriterijais.3 straipsnisProduktų grupės apibrėžimas ir kriterijai galioja trejus metus nuo šio sprendimo įsigaliojimo dienos. Jeigu patikslinti ekologiniai kriterijai nebus patvirtinti iki šio laikotarpio pabaigos, jie galioja dar metus.Sprendimu 1999/205/EB nustatyto produktų grupės apibrėžimo ir kriterijų galiojimas pratęsiamas ir jis baigiasi po 12 mėnesių nuo šio sprendimo įsigaliojimo dienos.4 straipsnisKad būtų galima administruoti, šiai produktų grupei priskiriamas kodas "013".5 straipsnisŠis sprendimas skirtas valstybėms narėms.Priimta Briuselyje, 2001 m. rugpjūčio 22 d.Komisijos varduMargot WallströmKomisijos narė[1] OL L 237, 2000 9 21, p. 1.[2] OL L 70, 1999 3 17, p. 46.--------------------------------------------------PRIEDASBENDRIEJI REIKALAVIMAIKad įgytų teisę gauti ekologinį ženklą, asmeninis kompiuteris, sisteminis įrenginys, monitorius arba klaviatūra (toliau – gaminys) turi būti priskirti 1 straipsnyje apibrėžtai produktų grupei ir atitikti šio sprendimo priede nustatytus kriterijus (kiekviena atskira dalis, išskyrus pelę, gali pretenduoti gauti ekologinį ženklą):| Sisteminis įrenginys | Monitorius | Klaviatūra | Asmeninis kompiuteris |Energijos taupymas: sisteminis įrenginys | X | | | X |Energijos taupymas: monitorius | | X | | X |Ilgesnė eksploatacija: sisteminis įrenginys | X | | | X |Ilgesnė eksploatacija: monitorius | | X | | X |Gyvsidabrio kiekis skystųjų kristalų ekrano (LCD) monitoriuje | | X (kai taikoma) | | X (kai taikoma) |Triukšmas | X | | | X |Elektromagnetinis spinduliavimas | | X | | X |Grąžinimas ir perdirbimas | X | X (kai taikoma) | X (kai taikoma) | X (kai taikoma) |Nurodymai vartotojui | X | X | X (kai taikoma) | X (kai taikoma) |Ekologinė deklaracija | X | X | X | X |Bandymai atliekami pagal paraišką, kaip nurodyta kriterijuose, ir juos atlieka laboratorijos, atitinkančios bendrus reikalavimus, nustatytus standartu EN ISO 17025. Tam tikrais atvejais galima taikyti kitus bandymų metodus, jeigu jų lygiavertiškumą pripažįsta kompetentinga paraišką vertinanti institucija. Jeigu bandymai nenurodomi arba jie neminimi kaip naudingi tikrinant arba kontroliuojant, kompetentingos institucijos turėtų remtis atitinkamai paraiškų įteikėjų pateikiamomis deklaracijomis bei dokumentais ir (arba) nepriklausomų patikrinimų rezultatais.Taikant šiuos kriterijus visų pirma siekiama skatinti:- mažiau naudojant energijos, mažinti žalą aplinkai arba pavojų, kylantį naudojant energiją (pasaulinis klimato atšilimas, didėjantis rūgštingumas, neatsinaujinančių išteklių išeikvojimas),- mažinti žalą aplinkai dėl gamtinių išteklių naudojimo, skatinant keisti sudėtines dalis bei perdirbti ir ilgiau eksploatuoti gaminį,- mažiau naudojant kenksmingų medžiagų, mažinti žalą aplinkai arba pavojų, kylantį naudojant tokias medžiagas.Taikant kriterijus skatinama įdiegti geriausią (ekologiniu požiūriu optimalaus naudojimo) praktiką ir gerinti vartotojų ekologines žinias. Be to, ženklinant plastmasines sudedamąsias dalis, skatinama jas perdirbti.Nustatomi tokie kriterijai, kuriuos taikant skatinama ženklinti asmeninius kompiuterius, nekeliančius pavojaus aplinkai.Kompetentingoms institucijoms rekomenduojama, kad jos, vertindamos paraiškas ir tikrindamos, kaip laikomasi kriterijų, atsižvelgtų į pripažintų aplinkos apsaugos vadybos sistemų, pvz., EMAS arba ISO 14001, įgyvendinimą. (Pastaba: tokias vadybos sistemas įgyvendinti nėra privaloma.)EKOLOGINIAI KRITERIJAI1. ENERGIJOS TAUPYMASSisteminis įrenginysa) Kompiuterio sisteminis įrenginys atitinka galiojančius Energijos sąnaudų ženklinimo žvaigždės (Energy Star) [1] energijos naudojimo reikalavimus.Pareiškėjas pateikia ataskaitą, patvirtinančią, kad asmeninio kompiuterio sisteminio įrenginio sunaudojama energija buvo pamatuota, taikant galiojančio Energijos žvaigždės savitarpio supratimo memorandumo dėl kompiuterių tvarką.b) Kompiuteris palaiko ACPI [2] S3 ramybės būseną (sustabdo operatyvinę atmintį (RAM)), kad būtų suvartojama ne daugiau negu 5 vatai energijos. Kompiuteris turi išeiti iš šios būsenos, reaguodamas į komandą, duotą:- iš modemo,- iš tinklo jungties,- klaviatūra arba pele.Būsenos pakeitimo pereinant iš darbo į ACPI S3 ramybės būseną numatytasis laikas – ≤ 30 minučių neveikimo. Gamintojas privalo šią funkciją įdiegti, o vartotojas gali ją panaikinti.Pareiškėjas pateikia ataskaitą, patvirtinančią, jog sunaudota energija ACPI S3 būsenoje buvo pamatuota, taikant galiojančio Energijos žvaigždės savitarpio supratimo memorandume dėl kompiuterių nustatytą tvarką. Ataskaitoje nurodoma pamatuota šioje būsenoje sunaudota energija.c) Nedarbo (off) būsenoje sunaudojama ne daugiau negu 2 vatai energijos. Šiomis sąlygomis nedarbo (off) būsena – tai būsena, į kurią pereinama, davus komandą išjungti kompiuterį.Pareiškėjas pateikia ataskaitą, patvirtinančią, jog sunaudota energija išjungtoje (off) būsenoje buvo pamatuota, taikant galiojančio Energijos žvaigždės savitarpio supratimo memorandume dėl kompiuterių nustatytą tvarką. Ataskaitoje nurodoma pamatuota šioje būsenoje sunaudota energija.Monitoriusa) Monitoriaus ramybės [3] būsenoje sunaudojama energija – ≤ 10 vatų. Būsenos pakeitimo pereinant iš darbo į ramybės būseną nustatytasis laikas – ≤ 15 minučių neveikimo. Gamintojas privalo šią funkciją įdiegti, o vartotojas gali ją panaikinti.b) Monitoriaus ramybės [4] būsenoje sunaudojama energija – ≤ 5 vatai. Būsenos pakeitimo pereinant iš darbo į ramybės būseną nustatytasis laikas – 30 minučių neveikimo. Gamintojas privalo šią funkciją įdiegti, o vartotojas gali ją panaikinti.Pareiškėjas pateikia ataskaitą, patvirtinančią, jog sunaudota energija šiose abejose būsenose buvo pamatuota, taikant galiojančio Energijos žvaigždės savitarpio supratimo memorandume dėl kompiuterių nustatytą tvarką. Ataskaitoje nurodoma pamatuota šioje būsenoje sunaudota energija.2. EKSPLOATACIJOS PRAILGINIMASSisteminis įrenginysa) Gamintojas suteikia prekybos garantiją, užtikrinančią, kad asmeninio kompiuterio sisteminis įrenginys veiks ne trumpiau negu trejus metus. Ši garantija galioja nuo gaminio pristatymo vartotojui dienos.b) Kompiuteris suprojektuotas taip, kad būtų galima keisti atmintį.c) Kompiuteris suprojektuotas taip, kad būtų galima pakeisti kietąjį diską ir, jeigu įmanoma, CD arba DVD valdymo įrenginį.d) Kad būtų galima tiesiogiai pajungti papildomus išorinius įrenginius, pvz., skenerius ir pagrindinio disko turinio atsarginės kopijos įtaisus, turi būti įmontuoti bent du lizdai.Pareiškėjas pareiškia, kad gaminys atitinka šiuos reikalavimus.MonitoriusGamintojas pateikia prekybos garantiją, užtikrinančią, kad asmeninio kompiuterio monitorius veiks ne trumpiau negu dvejus metus. Ši garantija galioja nuo gaminio pristatymo vartotojui dienos.Pareiškėjas pareiškia, kad gaminys atitinka šiuos reikalavimus.3. GYVSIDARBRIO KIEKIS SKYSTŲJŲ KRISTALŲ EKRANO (LCD) MONITORIUJEFoninio LCD monitoriaus apšvietimo kiekvienoje lempoje (vidutiniškai) yra ne daugiau negu 3 mg gyvsidabrio.Pareiškėjas pareiškia, kad gaminys atitinka šiuos reikalavimus.4. TRIUKŠMASAsmeninio kompiuterio sisteminio įrenginio "deklaruotasis garso galingumas" pagal ISO 9296 3.2.5 punkto reikalavimus – ne didesnis negu:- 48 dB(A) tuščiaeigėje būsenoje,- 55 dB(A) įeinant į disko valdymo įrenginį.Pareiškėjas pateikia ataskaitą, patvirtinančią, jog triukšmo lygis buvo pamatuotas laikantis ISO 7779 ir ISO 9296 standartų reikalavimų. Ataskaitoje nurodomas bei pagal ISO 9296 standarto 3.2.5 punkto reikalavimus deklaruojamas pamatuotas triukšmo lygis tuščiaeigėje būsenoje ir įeinant į disko valdymo įrenginį.5. ELEKTROMAGNETINIS SPINDULIAVIMASAsmeninio kompiuterio monitorius atitinka 1999 m. liepos 12 d. Tarybos rekomendacija 1999/519/EB dėl elektromagnetinių laukų poveikio visuomenės nariams apribojimo (nuo 0 Hz iki 300 GHz) [5] nustatytas galiojančias didžiausio apšvitinimo ribas.Pareiškėjas pateikia ataskaitą, kurioje nurodomi būdai, taikyti matuojant elektromagnetinį išspinduliavimą. Ataskaita įrodo, kad personalinio kompiuterio monitorius atitinka Rekomendacijoje 1999/519/EB nustatytas galiojančias didžiausio apšvitinimo ribas.6. GRĄŽINIMAS IR PERDIRBIMASGamintojas siūlo vartotojui nemokamai grąžinti gaminį atnaujinti arba perdirbti ir pakeisti visas detales, išskyrus tuos gaminius, kuriuos užteršė patys vartotojai (pvz., naudodami medicinoje arba branduolinėje energetikoje). Be to, gaminys atitinka šiuos kriterijus:a) kvalifikuotas asmuo pats vienas gali gaminį išmontuoti;b) gamintojas patikrina, kaip gaminys išardomas ir pateikia išmontavimo ataskaitą, su kuria, jos paprašiusios, gali susipažinti trečiosios šalys. Be kita ko, ataskaitoje patvirtinama, jog:- jungtis nesunku rasti ir pasiekti,- jungtys yra kuo labiau standartizuotos,- jungtys pasiekiamos įprastais įrankiais;- LCD monitoriaus foninio apšvietimo lempas nesudėtinga pašalinti;c) netinkamos ir pavojingos medžiagos pašalinamos;d) 90 % (tūrio) korpuso ir išorės struktūros plastmasinių ir metalinių medžiagų yra techniškai perdirbamos;e) jeigu būtina ženklinti, ženklai yra lengvai pašalinami arba yra nuolatiniai;f) plastmasinės dalys:- be katalitinio švino ar kadmio,- sudarytos iš vieno polimero arba atitinkančių polimerų, išskyrus dangą, kurią sudaro ne mažiau negu dvi polimerų rūšys, kurias galima pašalinti;- neturi metalinių intarpų, kurių nebūtų įmanoma pašalinti;g) plastmasinės detalės, sveriančios daugiau negu 25 gramai:- nėra apdorotos šiais antipirenais:Pavadinimas | CAS Nr. |Dekabromo difenilo | 13654-09-6 |Monobromo difenileterio | 101-55-3 |Dibromo difenileterio | 2050-47-7 |Tribomo difenileterio | 49690-94-0 |Tetrabromo difenileterio | 40088-47-9 |Pentabromo difenileterio | 32534-81-9 |Heksabromo difenileterio | 36483-60-0 |Heptabromo difenileterio | 68928-80-3 |Oktabromo difenileterio | 32536-52-0 |Nanobromo difenileterio | 63936-56-1 |dekabromodifenileterio | 1163-19-5 |chloroparafinų, kurių grandinėje – 10–13 C atomų, chloro kiekis > 50 % svorio | 85535-84-8, |- antipirenuose nėra medžiagų arba preparatų, kurių sudėtyje yra medžiagų, kurioms yra arba gali būti priskirtos perspėjančios frazės R45 (gali sukelti vėžinius susirgimus), R46 (gali sukelti paveldimus genetinius pakitimus), R50 (labai toksiški vandens organizmams), R51 (toksiški vandens organizmams), R52 (kenksmingi vandens organizmams), R53 (gali turėti ilgalaikį kenksmingą poveikį akvatorijai), R60 (gali pakenkti vaisingumui) arba R61 (gali pakenkti negimusiems kūdikiams), kaip apibrėžta Tarybos direktyvoje 67/548/EEB [6] bei jos paskesniuose daliniuose pakeitimuose,- yra nuolatinis ženklas, pagal ISO 11469 standartą nurodantis medžiagą. Šis kriterijus netaikomas presuotoms plastmasinėms medžiagoms ir plokščiųjų ekranų šviesos kreiptuvams;h) baterijose yra ne daugiau negu 0,0001 % baterijos svorio gyvsidabrio, 0,001 % kadmio arba 0,01 % švino.Pareiškėjas pareiškia, kad gaminys atitinka šiuos reikalavimus. Pareiškėjas pateikia paraišką vertinančiai kompetentingai institucijai išmontavimo ataskaitos egzempliorių.7. NURODYMAI VARTOTOJUIGaminys parduodamas vartotojui kartu su instrukcija, kurioje patariama, kaip derėtų gaminį tinkamai ekologiškai naudoti, ir visų pirma:1) patariama, kaip valdyti galingumą, taip pat informuojama, kad panaikinus šias funkcijas, bus sunaudojama daugiau energijos, ir dėl to išaugs eksploatacijos išlaidos;2) informuojama, kad iš maitinimo tinklo gaunamą elektros energiją galima sumažinti iki nulio, jeigu kompiuteris atjungiamas arba energija išjungiama pačiame lizde;3) informuojama apie garantiją ir galimybę gauti atsargines dalis. Jeigu vartotojas pageidauja atnaujinti arba pakeisti sudėtines dalis, jam pateikiama informacija apie tinkamus dalių gamintojus;4) informuojama, kad gaminys buvo suprojektuotas taip, kad jį būtų galima tinkamai perdirbti, ir jo nederėtų išmesti;5) patariama, kaip vartotojas galėtų pasinaudoti gamintojo pasiūlymu gaminį grąžinti;6) informuojama, kad gaminiui yra skirtas ES ekologinis ženklas, trumpai paaiškinant, ką tai reiškia, kartu nurodant, jog daugiau sužinoti apie ekologinį ženklą galima tinklalapyje, kurio adresas toks: http://europa.eu.int/ecolabel.Pareiškėjas pareiškia, kad gaminys atitinka šiuos reikalavimus, ir paraišką vertinančiai kompetentingai institucijai pateikia naudojimo taisyklių egzempliorių.8. EKOLOGINĖ DEKLARACIJAEkologinė deklaracija pateikiama kartu su gaminiu, ir vartotojas turi galimybę su ja susipažinti. Šis dokumentas atitinka ECMA Techninės ataskaitos 70 "Gaminio ekologinės savybės" rekomendacijas.9. EKOLOGINIO ŽENKLO INFORMACIJAEkologinio ženklo 2 langelyje yra šie įrašai:- taupantis energiją,- suprojektuotas taip, kad būtų lengviau perdirbti.[1] Kaip apibrėžia Jungtinių Valstijų aplinkos apsaugos agentūra.[2] Aukštesnio tipo konfigūracija ir energijos interfeisas[3] Kaip apibrėžta Energijos žvaigždės "pirmojo mažo galingumo" arba "ramybės" būsenos sąvokų galiojančiame apibrėžime.[4] Kaip apibrėžta Energijos žvaigždės "antrojo mažo galingumo" arba "gilios ramybės" būsenos sąvokų galiojančiame apibrėžime.[5] OL L 199, 1999 7 30, p. 59.[6] OL L 196, 1967 8 16, p. 1.--------------------------------------------------